Notes florístiques per a la flora de les Illes Balears 


(XVIII 


Marcello CERRATO, JoanVIDAL, Carles CARDONA, Arnau RIBAS i 


Lorenzo GIL 





SOCIETAT D'HISTÒRIA 
NATURAL DE LES BALEARS 


Introducció 


Cerrato, M., Vidal, J., Cardona, C., Ribas, A. i Gil, L. 2018. Notes florístiques per a 
la flora de les Illes Balears (XVIII). Boll. Soc. Hist. Nat. Balears, 61: 153-170. ISSN 
0212-260X. e-ISSN 2444-8192. Palma (Illes Balears). 


En el present treball s'aporten dades corològiques per a 46 tàxons de la flora balear. 
D'aquests, tres representen una novetat per a la flora de les illes: Commelina erecta, 
Fallopia dumetorum i Oxalis bowiei, tots ells d'origen subespontani. Altres tres 
representen una novetat insular: Bidens aureus i Diplotaxis viminea var. integrifolia 
per a la flora de Mallorca, i Ononis reclinata subsp. mollis, per a la de Formentera. 
Així mateix aportem dades de tàxons de distribució escassa, poc coneguda o d'alguns 
endemismes. 

FLORISTIC RECORDS FOR THE FLORA OF THE BALEARIC ISLANDS 
(XVIII. This paper provides chorological data for 46 taxa of the Balearic flora. Of 
these, three are new to the islands' flora: Commelina erecta, Fallopia dumetorum and 
Oxalis bowiei, all of them of subspontaneous origin. Three others are insular 
novelties: Bidens aureus and Diplotaxis viminea var. integrifolia for Majorca's flora, 
and Ononis reclinata subsp. mollis, for Formentera. We also provide chorological 
data of taxa considered rare, of scarcely known distribution, or endemic to the 
Balearic islands. 

Tot i que la flora de les Balears es 
considera bastant ben coneguda, cada any 


La realització de diversos treballs que 
han comportat prospeccions florístiques en 
diferents indrets de les Balears, 
fonamentalment a Mallorca, han permès 
obtenir algunes dades corològiques per a 
espècies d'interès o de distribució escassa a 
les illes Balears (Cerrato, 2017, Ribas, 
2017, Vidal, 2017). 


surten treballs amb aportacions 
corològiques noves (p.e. Fraga et al., 2015, 
Sáez et al., 2015). Aportem informació 
corològica en especial de les àrees de Sa 
Pobla-Alcúdia-Pollença, Andratx, Felanitx i 
Algaida, així com una novetat florística per 
Formentera. 

Entre tot aquest conjunt de dades, 
destaquen la citació de tres espècies noves 

per a les illes, i d'altres tres a nivell insular. 
També aportem alguna informació de 
tàxons inclosos a la llista vermella de la 
flora balear (Sáez et al., 2017) i d'alguns 
endemismes. 


Material i mètodes 


Els resultats que es presenten en aquest 
article són producte del treball de camp de 
tots i cadascun dels seus autors. Per a cada 
tàxon s'aporta informació sobre la localitat 
(de la forma més aproximada possible) on 
s'ha recollit, el municipi al qual pertany la 
localitat, la quadrícula, o quadrícules, UTM 
d'1x1 km, l'altitud, o l'interval d'altituds, 
on s'ha trobat, l'hàbitat ocupat pel tàxon, la 
data de recollida i l'autoria concreta de la 
citació. També informem de la 
disponibilitat de plec d'herbari i d'on està 
dipositat aquest plec. Així mateix, en el cas 
que no s'hagués recollit plec, notifiquem si 
es disposa de fotografia, i de qui és el 
dipositari d'aquesta imatge indicant-ho 
entre parèntesi després de l'autoria. 

Per a l'obtenció de les dades UTM 
s'han usat diversos models de GPS, però 
sempre amb ETRS89 com a Datum de 
referència. Com que totes les dades es 
troben al fus 31S, hem obviat aquesta xifra 
davant totes i cadascuna de les dades UTM. 

Per ordenar el llistat de tàxons hem 
seguit un ordre estrictament alfabètic. 

Per a les abreviatures de l'autor, o 
autors, de la descripció original dels tàxons 
s'ha seguit la de Flora iberica (Castroviejo 
et al., 1986-2014). Com que aquesta obra 
està incompleta, en algunes Compositae i 
en les Gramineae hem seguit els criteris de 
Euro+Med 
(http://www.emplantbase.org/home.html). 

Les novetats per a la flora de les Illes 
Balears es troben assenyalades amb dos 
asteriscs (**) mentre que les novetats per a 





una flora insular van precedides per un 
asterisc (*). 


Resultats i discussió: catàleg florístic 


Alisma lanceolatum With. 

Camí vell de Porreres, Algaida, 
DD9479, 150 m, síquia a la vora esquerra 
del camí en direcció a Porreres, 04-V-2008. 
L. Gil (L. Gil, herb. pers.), Torrent de 
Castellitx, Algaida, DD9377 i DD9378, 
180-200 m, llit del torrent, IV-2014. L. Gil, 
Montuiri, DD9779, 125 m, síquia al marge 
del camí que va de Montuiri cap a Pina, V- 
2016. L. Gil; Sa Pobla, EE0405, EEOS04 i 
EE0604, 2-10 m, síquies i torrentons de la 
zona nord-est del terme municipal, IV- 
2016. C. Cardona i L. Gil. 

Citada anteriorment per Bonafè (1977) 
de Sóller i per Gil (2009) del barranc de 
Santa Ponça. Les citacions que presentam 
augmenten notablement — l'àrea de 
distribució coneguda, ja que representen les 
primeres per a la comarca del Pla i per a la 
zona nord de l'illa. 


Alisma plantago-aquatica L. 

Torrent de can Roig i canalitzacions 
d'aigua properes, Pollença, EE0209, 60 m, 
dos petits nuclis en gorgs del torrent, 
envoltades de vegetació prop del camí vell 
de Pollença i de la carretera Ma-2200, 29- 
V-2017. M.D. Cerrato (M.D. Cerrato, herb. 
pers.). 

Espècie citada a Menorca (Fraga et al., 
2004), i a Mallorca. En aquesta illa s'ha 
citat, amb dades UTM d'Ixi km, a la 





Marina de Llucmajor (bioatles, 
http://bioatles.caib.es/) i a la zona de 
Canyamel (Bonafè, 1977), i de forma 


general, sense especificar punts concrets, a 
Capdepera/Artà (Garcías i Font, 1917) i 
S'Albufera (Goldsmith, 1995). En tots els 
casos, corresponen a cites antigues i no es 

fa referència a quin nivell varietal pertany 
la citació, per tant, podrien correspondre a 
A. lanceolatum. A més, G. Bibiloni 
(http: //www.orca.cat/) la cita a la 
quadrícula de 10x10 km EE00, però sense 
especificar punts mes concrets. La present 
localitat suposa, per tant, una primera 
citació segura cap a la zona de Pollença i 
una extensió de la distribució d'aquesta 
espècie cap al nord de Mallorca. La 
població està formada per una dotzena 
d'individus. 





Allium vineale L. 

Sa Punta i cala S'Algar, Portocolom, 
Felanitx, ED2363, ED2365, ED2366, 2-29 
m, pastures terogeofítiques sobre sòls secs i 
calcaris, 19-VI-2016. J. Vidal (J. Vidal, 
herb. pers.). 

Espècie pluriregional distribuida a les 
illes de Mallorca i Menorca (Fraga et al., 
2004, Pons, 2014). A Mallorca ha estat 
citada del centre i nord de la Serra de 
Tramuntana (Bianor, 1917, Bonafè, 1977, 
Altaba et al., 1995, Gil i Cardona, 2012), 
així com, menys habitualment, d'Artà 
(Garcías i Font, 1949). Ampliem la seva 
àrea de distribució cap al sector sud-oriental 
de l'illa. S'han observat pocs exemplars 
distribuits des de la carretera del far de 
Portocolom fins al camí coster que 
connecta Cala S'Algar amb Cala Murada. 
Aquest tàxon ha estat considerat rar a les 
Illes Balears (http://herbarivirtual.uib.es), 





possiblement degut a la manca de 
coneixement sobre la seva distribució 
biogeogràfica. 


Anacyclus clavatus (Desf.) Pers. 

Carretera Ma-3501, Sa Pobla, EE0100, 
30 m, pastures nitròfiles a la cuneta de la 
carretera, 21-V-2014. L. Gil. 

Aquesta espécie ha estat citada de 
Palma i de Sóller (Bonafè, 1980). 
Probablement, l'escàs nombre de citacions 


que aquesta espècie té a les Balears sigui 
degut a la semblança amb altres espècies de 
Compositae. És fàcil confondre-la amb les 
formes de lígules blanques de Glebionis 
coronaria (L.) Spach, molt més abundant, i 
de la qual es diferencia per les esquames 
del receptacle (presents a Anacyclus, 
absents a Glebionis). També es pot 
confondre amb alguns Anthemis, dels quals 
es diferencia perquè Anacyclus té les 
cípseles exteriors alades, i Anthemis, no. 

Aquesta localitat que presentem 
representa un augment de l'àrea de 
distribució cap al nord de Pilla. 


Aristolochia bianorii Sennen & Pau 

Puig de Son Vila, Pollença, EE0307, 
EE0308, 180-300 m, diversos individus 
entre les roques a unes rossegueres de la 
vessant nord-oest i al cim de la muntanya, 
31-II-2017. M.D. Cerrato (M.D. Cerrato, 
herb. pers.). 

Endemisme gimnèsic localitzat 
eminentment a indrets litorals, a Mallorca 
sha citat principalment a la part 
septentrional i, en menor mesura, centre de 
la Serra de Tramuntana (Bonafè, 1978; 
Altaba et al., 1995; Alomar i Salom, 2003). 
També es coneix de forma abundant a la 
Serra d'Artà (Bonafè, 1978; Sáez et al., 
2003), i existeixen dues cites al terme de 
Felanitx que representen les localitats més 
al sud conegudes (Bibiloni et al., 1996) i 
una al terme de Sa Pobla (Gil et al., 2018). 
L'espècie sempre sol ocupar sòls 
pedregosos, amb pedra de mida petita, en 
aquest cas, també és així ja que l'hem 
localitzada en rossegueres i llits de torrents 
eixuts. Les presents citacions suposen una 
ampliació de la distribució de l'espècie cap 
a l'interior de l'illa, fora del domini de la 
Serra de Tramuntana. 

Astragalus epiglottis L. 

Camí de sa Vinya, Calvià, DD5383, 300 
m, pastures terofítiques a la vora del camí, 
13-V-2010. L. Gil (L. Gil, herb. pers.). 

L'espècie ha estat citada de Mallorca i 
Eivissa (Pla et al., 1992; Podlech, 1999). 
En cap cas se citen localitats concretes per a 
l'espècie, per tant, presentem les primeres 
dades per a l'illa de Mallorca. El nombre 
d'individus superava el centenar a la vora 
del camí. 


*Bidens aureus (Aiton) Sherff 

Camí prop de ses veles, Sa Pobla, 
EE0506, 3 m, síquia a la vora del camí, 
acompanyada de  canyet (Phragmites 
australis (Cav.) Steud. subsp. chrysanthus 
(Mabille) Kerguélen), 9-VII-2014. L. Gil i 
C. Cardona (L. Gil, herb. pers.). 

A Balears, aquesta espècie, usada com 
ornamental, es va citar com a espècie 
subespontània a l'illa d'Eivissa (Stafforini 
et al., 2001). Nosaltres l'hem trobada per 
primera vegada a Mallorca, concretament 
en una cuneta lleugerament inundable al 
nord de Sa Pobla. El nombre d'exemplars 
superava la vintena i es trobaven en flor i 
fruit. 


Fig. 1. Calepina irregularis (Asso) Thell. en 
flor. 


Calepina irregularis (Asso) Thell. 
Palma Nova, Calvià, DD6075, 3 m, 
jardinera — d'uns arbres, prop d'un 





aparcament, 15-II1-2012. L. Gil (L. Gil, 
fotografia). 

Bianor (1917) indica la presència 
adventícia d'aquest tàxon (sota el nom de 
C. corvini Adans.) a un olivar a l'oest de 
Sóller, fent clara referència a què només 
l'ha trobada un any (plec d'herbari HJBS- 
Bianor 1106, data de recol lecció 
25/11/1906), Gómez Campo (1993) mantén 
la seva presència a Mallorca. Tot i aquestes 
citacions, l'espècie no s'havia citada a 
Mallorca en els darrers 100 anys. 

L'hem localitzada en unes 
jardineres d'arbres a un dels carrers de 
Palma Nova. El nombre d'exemplars era 
bastant elevat. Tot i això, l'enorme 
variabilitat interanual de l'hàbitat on l'hem 
localitzada afavorirà, probablement, la seva 
desaparició i reforçarà el caràcter adventici 
d'aquesta espècie a l'illa. 


Chamaesyce nutans (Lag.) Small. 

Ma-15A, Algaida, DD9179, 175 m, 
cuneta de la carretera, VII1-2013. L. Gil, 
Ma-3100, Algaida, DD8980, 165 m, cuneta 
de la carretera, 18-VIII-2018. L. Gil, Ma- 
1014, Calvià, DD5877, 70 m, cuneta de la 
carretera, VIII-2015. L. Gil, Es Muntant, 
Palma, DD6787, 145m, 1 peu a la vorera 
del camí del Delme, 14-X-2018. A. Ribas 
(A. Ribas, herb. pers.), Camí de Son Vila, 
Pollença, EE0208, 57 m, 3-4 peus diferents 
a ambdues bandes de l'entrada del camí de 
Son Vila, junt a tocar de la carretera Ma- 
2200, 8-IX-2018. M.D. Cerrato (M.D. 
Cerrato, herb. pers.), Sa Pobla, EE0102, 25 
m, cuneta de la carretera a la vora d'un 
conreu de blat de moro, 18-VII1-2014. L. 
Gil, Urbanització de Crestatx, Sa Pobla, 
EE0106, 32 m, cuneta de la carretera, 22- 
1X-2014. L. Gil, Ses Veles, Sa Pobla, 
EE0605, 2 m, 15-IX-2014. C. Cardona i L. 
Gil, Carretera Ma-3240, Sineu, ED0089, 
120 m, cuneta de la carretera. L. Gil. 

Espècie neotropical de floració estival. 
A les Balears ha estat citada, fins ara, a un 
indret d'Eivissa (Stafforini et al., 2001), 
dos de Menorca (Fraga et al., 2004) i a tres 
de Mallorca (Bonafè, 1979). Al igual que 
les citacions prèvies, els individus que 
citem aquí també es trobaren a zones 
associades a estructures viàries humanes, 
com voreres de camí i de carretera. Tot i no 
ser una espècie rara existeixen poques cites 
a les illes. Probablement sigui degut a la 
inestabilitat de les seves poblacions, per 
mor del seu comportament adventici. 

Totes les poblacions que presentem, 
excepte la de Sineu, presenten un escàs 
nombre d'individus, i totes elles mostren 
carácter adventici, d'un any a l'altre 
canvien de lloc d'aparició o desapareixen 
completament. Aportem molta informació 
corològica per a l'illa de Mallorca. 


Chiliadenus glutinosus (L.) Fourr. 

Serra de na Burguesa, Calvià, DD6480, 
250 m, penya-segat que tanca una 
torrentera a la vora d'un sender, 10-VI- 
2015. L. Gil, Pla de ses Sínies, Calvià, 
DD5485, 330 m, penyes a la galta de 
ponent del pla, 21-V-2015. L. Gil; 
Comellar dels Horts, Selva, DD8904, 550 
m, penya-segat, 12-VI-2016. L. Gil; Ma- 
2130, Selva, DE9103, 275 m, penya-segat 
al marge de la carretera, 12-VII-2016. L. 
Gil. 

Tot i que és una espècie citada a 
bastants indrets del cos central de la Serra 
de Tramuntana (Bonafè, 1980), no és una 
espècie de la que es coneguin molts punts 
concrets (Gil i Cardona, 2012). Aportem 
dades de váries poblacions, sempre dins la 
Serra de Tramuntana. Totes elles són 
poblacions que es troben per sota dels 300 
m, excepte la del pla de Ses Sínies que els 
sobrepassa lleugerament. Per tant, són 
poblacions que es troben per sota del límit 


altitudinal conegut per 
Mallorca. 


a l'espècie a 


**Commelina erecta L. 

Andratx, DD5080, 55 m, marge del 
torrent que va cap al Port, just a la sortida 
d'Andratx, 18-VII-2018. L. Gil. 

Aquesta espècie és un altre exemple 
d'espècie exòtica que es troba de forma 
subespontània als nostres hàbitats naturals i, 
sobretot, seminaturals o ruderalitzats. El 
nombre — d'espècies sembla que va 
augmentant any rere any (Sáez et al., 2015). 
En aquest cas es tracta de dos exemplars 
d'aquesta espècie arbustiva, usada com 
ornamental, que han arribat a la llera del 
torrent d'Andratx, un tipus d'hàbitat 


habitualment ocupat per aquestes espècies 
subespontànies. 





Fig. 2. Cressa cretica L. fructificada. 


Cressa cretica L. 

Torrent del caló d'en Marçal, Felanitx, 
ED2162, 3 m, jonqueres halòfiles amb alta 
humitat edàfica temporalment inundables o 
inundades, 13-VIII-2018. J. Vidal (J. Vidal, 
herb. pers.). 

Tàxon àmpliament distribuit per les 
regions temperades de la mediterrània. Se'n 
presenta una distribució molt localitzada a 
les Illes Balears (Torres et al., 1986, Fraga, 
1996, Vericad et al., 2003, Pons, 2014, 
Sáez et al., 2017). A Mallorca, es coneix de 

prop de Sant Jordi (Bianor, 1917) (sense 
localitat específica) i Ses Fontanelles, 
Palma (Bonafè, 1979), on un dels autors 
l'ha vista en temps recents, i també a alguns 
camps de Sometimes (Palma), i del salobrar 
de Campos (Bonafè, 1979; Gil et al., 2003; 
Sáez et al., 2017). Ampliem la seva àrea de 
distribució cap al llevant de l'illa. A la nova 
població s'han comptabilitzat més de 500 
exemplars, en fruit, distribuits al final del 
torrent a una zona salobre potencialment 
inundable d'uns 1500 m’. Les espècies 
acompanyants al seu hàbitat són: 
Centaurium grandiflorum subsp. majus 
(Hoffmanns & Link) Díaz Lifante, 
Cynodon dactylon (L.) Pers., Dittrichia 
viscosa (L.) Greuter, Juncus acutus L., 
Polypogon monspeliensis Desf., Rumex 
crispus L., Suaeda spicata (Willd.) Moq. i 
Tamarix spp. 

L'espècie figura al llibre vermell de 
flora de les Balears amb la categoria de 
Vulnerable (Sáez et al., 2017) degut, en 
general, a la puntualitat i fragilitat del seu 
hàbitat pressionat per diferents accions 
antròpiques (llaurat, construcció, trepig, 
abocament de residus...) i a la baixa densitat 
poblacional. Tot i així, la nova població no 
es veu afectada per cap tipus d'acció 
antròpica que pugui afectar el seu hàbitat ni 
presenta una baixa densitat de tàxons, 
encara que seria recomanable realitzar un 
seguiment per dur un control de la població. 


Crucianella latifolia L. 

Puig de Sant Salvador, Felanitx, 
ED1567, 393 m, llocs secs i pedregosos del 
marge de la carretera, 16-VI-2017. J. Vidal 
(J. Vidal, herb. pers.). 

Espècie de distribució mediterrània que 
només es troba citada a la Serra de 
Tramuntana (Barceló, 1867, Bonafè, 1980, 
Altaba et al., 1995; Castro, 2011; Gil i 
Cardona, 2012; Cerrato, 2017) a les Illes 
Balears. S'amplia la seva área de 


distribució a les serres de Llevant. Al puig 
de Sant Salvador s'han observat alguns 
individus prop del km 4 al marge de la 
carretera. 


Cyperus fuscus L. 

Ses Veles, Sa Pobla, EE0504, 2 m, un 
sol individu dins una zona inundable per al 
cultiu d'arròs, vora un camí, 17-VII1-2018. 
M. Cerrato i L. Gil (L. Gil, fotografia). 

Espècie que a les illes només s'ha citat a 
diversos punts de Menorca (Fraga et al., 
2000) i a tres quadrícules de Sóller (Bonafè, 
1977), així mateix Bianor (1917) indica 
també la seva presència a un torrent al port 
de Sóller. Aquesta citació suposa una nova 
localitat a l'illa de Mallorca, la confirmació 
de la seva presència, així com una 
important ampliació de la seva àrea de 
distribució. 





DC. var. 


*Diplotaxis 
integrifolia Guss 

Es Capdellà, Calvià, DD5481, 125 m, 
alguns individus a un marge de paret seca, 
19-X-2011. L. Gil (Herbari HJBS-9593). 


viminea (L.) 

Martínez Laborde (1993) cita aquest 
tàxon de Menorca, Eivissa i Formentera, 
sense indicar localitats concretes. Fraga et 
al. (2003) l'indica a Menorca de dues 
localitats properes a Maó. La citació que 
presentem, per tant, és nova per l'illa de 
Mallorca. L'hem trobada a es Capdellà, 
sobre una paret de marge, acompanyada 
d'algun exemplar d'Antirrhinum majus L., 
per tant, en comunitats de Parietarietea 
judaicae. 


Es > 
Fig. 
Lassen. 


Dorycnium fulgurans (Porta) Lassen 

Racó de ses Àguiles, Calvià, DD5373, 
12-20 m, roquissar litoral, V-2012. L. Gil 
(J. Vidal, fotografia) 

Aquest endemisme gimnésic presenta a 
Pilla de Mallorca dues poblacions ben 
conegudes, la de Formentor i la de Ses 
Penyes Rotges (Calvià). Aquesta darrera ha 
estat bastant malmesa per la urbanització 
durant les darreres dècades. Hem localitzat 
una petita població — d'una vintena 
d'exemplars no molt lluny de la població 
meridional. A la darrera visita que vàrem 
fer a la zona, V-2017, després de dos anys 
de forta sequera, només en vàrem trobar un 
que semblés en un estat acceptable. 





Eichornia crassipes (Mart.) Solms. 

Can Fava, Pollença, EE0108, 80 m, 
grup d'individus sense espècies aquàtiques 
acompanyants, i localitzats dins un safareig, 
el qual està connectat amb una font natural i 
presenta una obertura per vessar l'excés 
d'aigua, 27-IX-2018. M.D. Cerrato (M.D. 
Cerrato, herb. pers.). 

Espècie aquàtica de origen sud-americà, 
utilitzada com a ornamental i coneguda pel 
seu marcat caràcter invasiu i efecte 
perjudicial a medis aquàtics (Aguiar i 
Ferreira, 2013) A Mallorca només 
existeixen tres citacions de la seva 
presència. Una ve donada per Mayol que la 
recollí l'any 2006 a un estany de Felanitx 
(3928'N 03%06'E) (Téllez et al., 2008), la 
segona de l'Albufera d'Alcúdia (Podda et 
al., 2010) 1 Paltra prové d'una acció 
d'erradicació al torrent d'Inca (Mayol, 
2012). La present localitat suposa una nova 
localitat d'aquesta espècie a Mallorca, 
essent especialment important, per mor de 
la seva proximitat amb el torrent de Can 
Roig, el qual connecta al seu tram final amb 
S'Albufereta i altres zones humides de la 
zona. L'origen d'aquesta població és, sense 
dubte, antròpic. 

A les Illes Balears també s'ha citat de 
Menorca (Podda et al., 2010). 


Euphorbia characias L. 

Castell de Santueri, Felanitx, ED1664, 
366 m, zones pedregoses i escletxes, 14-I- 
2016. J. Vidal. 

Espècie de distribució eurimediterrània 
que a les Balears viu a les Gimnèsies. És 
àmpliament coneguda a la Serra de 
Tramuntana (Rivas-Martínez et al., 1992, 
Altaba et al., 1995, Llofriu, 2003, Gil i 


Cardona, 2012, Castro, 2011, Cerrato, 
2017) i a la Serra — d'Artà 
(http://bioatles.caib.es/). Fora  d”aquests 





indrets és prou rara, de fet només s'ha citat 
a Algaida, al puig de Son Roig, DD9075 

(Gil, 2004). Ampliem la seva àrea de 
distribució cap al Llevant de l'illa de 
Mallorca. A la nova localitat s'han observat 
alguns exemplars al peu del penyal amb 
orientació nord-est. Possiblement hi hagi 
major nombre de exemplars, ja que alguns 
individus poden haver arribat al cim i estar 
en una orientació diferent del puig. 


Euphorbia segetalis L. var. pinea (L.) 
Lange 

Costa entre llletes i Bendinat, Calvià, 
DD6476, 4 m, roquissar litoral, 18-IV- 
2013. L. Gil, Caló de s'Almunia, Santanyí, 
ED1051, 5-15 m, roquissar litoral, 17-V- 
2017. L. Gil. 

Tàxon que es diferencia de la varietat 
típica per ser perenne i pel seu hàbitat, 
ruderal a la var. segetalis, roquissars litorals 
a la var. pinea. A Mallorca, segons el 
Bioatles, s'ha citada de Ses Fontanelles 
(Llorens et al. 1999), si bé una revisió 
d'aquest treball mostra que la cita és 
errònia. Sense dubte, la citació bibliogràfica 
correspon a la var. segetalis ja que no 
s'indica cap nivell infraespecífic, però sí 
que s'indica que l'espècie té caràcter 
ruderal o nitròfil. 

Aportem dades de la seva presència al 
llevant de l'illa de Mallorca i al ponent de 
la Badia de Palma. 


** Fallopia dumetorum (L.) Holub 

Sant Jordi, Palma, DD8079, 6 m, 
aparentment un sol peu ocupant gran 
superficie al costat d'una casa abandonada 
al final de l'antic traçat de la Ma-5013, 2- 
X-2018. A. Ribas (A. Ribas, herb. pers.). 

Espècie de distribució —eurasiàtica 
localitzada al Pla de Sant Jordi. Es tracta de 
la primera cita per les Illes Balears, com a 
subespontània, trobant-se però naturalitzada 
a la Península Ibèrica, sobretot a la meitat 
nord (Navarro, 1990). Es tracta d'una 
espècie trepadora que es cultiva com 


ornamental i que sembla que té un cert 
potencial invasor, si bé on l'hem trobada no 
sembla escampar-se massa. 


Ferula communis L. subsp. catalaunica 
(Pau ex C. Vicioso) Sànchez Cuxart & 
Bernal 

Carretera Ma-5020 entre el Km 1 i 2, 
Campos, ED0365 i ED0465, 366 m, cuneta 
i camp de cultiu, 14-IX-2018. J. Vidal (J. 
Vidal, herb. pers.). 

Tàxon de distribució mediterrània que 
es distribueix en abundància a les illes de 
Menorca i Cabrera, sent d'una distribució 
més escassa a les illes de Mallorca i 
Eivissa. A l'illa de Mallorca és conegut de 
les serres d'Artà (Bonafè, 1979, Parc 
natural de la península de Llevant, 2011) i 
del nord de la Serra de Tramuntana 
(Bonafè, 1979; Altaba et al., 1995). 
Ampliem la seva àrea de distribució cap al 
sud de l'illa de Mallorca. S'han observat 3 
exemplars a la vora de la carretera, la qual 
cosa podria indicar la possible presència de 
més individus a la localitat. No es pot 
descartar que siguin d'origen subespontani, 
encara que no se n'ha observat cap cultiu 
vora la població. 


Genista tricuspidata Desf. 

Son Toni, Sa Pobla, EE0206, 37 m, 
alguns individus principalment al llindar i 
dins un pinar, al costat d'un antic camp de 
fruiters, on també  prosperen alguns 
exemplars, entre la urbanització de Son 
Toni i la carretera Ma-2200, 12-111-2017. 
M.D. Cerrato (M.D. Cerrato, herb. pers.). 

Espècie microareal distribuida per les 
Balears, Nord d'Àfrica i Península Ibèrica 
(Talavera, 1999). A les illes només es troba 
a Mallorca. Existeixen nombroses citacions 
d'aquesta espècie, essent aquestes 
principalment de la part meridional i 
oriental de Mallorca (Bonafè, 1978; Gil et 
al., 1996; 2003; Alomar i Salom, 2003; Gil, 

2009). La present citació suposa una 
novetat per a la zona de Sa Pobla-Pollença 
(nord i nord-oest de Mallorca) essent la 
localitat més septentrional coneguda 
d'aquesta espècie a Mallorca. Per la seva 
localització, allunyada d'altres poblacions 
naturals, el seu origen podria ser degut al 
transport de terra com ja s'ha indicat per a 
altres citacions aillades (Gil et al., 2003). 


Geropogon hybridus Sch. Bip. 

Ctra. Calvià-Valldurgent, Calvià, 
DD5879, 140 m, pastures entre els conreus 
i la carretera, 1-V-2012. L. Gil (L. Gil, 
herb. pers.), Son  Prohens, Felanitx, 
ED1571, 100 m, marge del camí de Son 
Prohens prop de sa Font, V-2015. J. Vidal i 
L. Gil (J. Vidal, herb. pers.). 

Tàxon de distribució eurimediterrània 
localitzat de forma puntual al sector 
occidental de l'illa de Mallorca (Bonafè, 
1980; Stafforini et al., 2001; Gil et al., 
2003), de fet havia estat catalogada com a 
tàxon amb dades insuficients (DD) (Sáez i 
Rosselló, 2001) degut a la seva distribució 
deficientment coneguda. S'amplia la seva 
àrea de distribució cap al nord i llevant de 
Mallorca, sent aquesta darrera la població 
més oriental de l'illa. A la localitat de Son 
Prohens s'han observat escassos individus 
al marge d'una paret al camí, encara que la 
població podria tenir una major densitat cap 
als camps veins. Aquesta espècie és un 
exemple de les moltes espècies ruderals que 
colonitzen els marges dels camins, les quals 
es veuen en perill davant la constant 
aplicació d'herbicides que s'hi fa. 


Hainardia cylindrica (Willd.) Greuter 
Mondragó, Santanyí, ED1554, 30 m, 
pastures a la vora d'una bassa temporal, 12- 
V-2017. L. Gil. 
Aquesta espècie, citada inicialment per 
Bonafè (1977) de s'Albufera ha vist 
incrementat el nombre de citacions al llarg 


de la darrera dècada (Gil, 2009; Sáez et al., 
2011, Gil i Cardona, 2012). Ampliem la 
seva àrea de distribució cap al llevant de 
Villa de Mallorca, on l'hem localitzada a 
una de les basses temporals del Parc 
Natural de Mondragó. N'hi havia una 
desena d'exemplars a la vora de la bassa. 


Kickxia commutata (Bernh. 
Fritsch 

Son Toni, Sa Pobla, EE0207, 37 m, 
individus dispersos prop de la urbanització 
de Son Toni, a un camp de cereals, 20-VI- 
2016. M. D. Cerrato (M.D. Cerrato, herb. 
pers.). 

Espècie citada a les tres illes principals 
de les Balears (Pla et al., 1992), a Mallorca 
s'ha citat principalment a la zona central de 
la serra de tramuntana (Bonafè, 1980, 
Altaba et al, 1995). Bibiloni 
(http://www.orca.cat/) també aporta dades 
corológiques cap a la zona més 
septentrional, tot i que en quadrícules de 
10x10 km. Així mateix, també existeixen 
citacions fora de la Serra, a la zona d'Artà i 
a Lloseta (Bonafè, 1980), i a Son Real 
(Cardona, 2011). La present citació suposa 
una ampliació de la distribució d'aquesta 
espècie fora del domini de la Serra, cap a la 
zona de Sa Pobla. 


ex Rchb.) 





Lavatera trimestris L. 

Son Toni, Sa Pobla, EE0207, 48 m, 2 
individus a una vorera de camí prop de la 
urbanització de Son Toni, entre el camí i un 
bosquet d'alzina i pi, 12-I1-2017. M. D. 
Cerrato (M.D. Cerrato, herb. pers.). 

Tàxon conegut a poques localitats de les 
Balears, encara que s'indica a les tres illes 
principals (Pla et al., 1992). En el cas de 
Mallorca, es troba citada a la Serra de 
Tramuntana i a la Serra d'Artà (Garcias i 
Font, 1917, Palau, 1954; Bonafè, 1979). 
Així, aquesta citació suposa una nova 
aportació a la distribució d'aquesta espècie 

per la zona de Sa Pobla. Tot i això, per la 
seva proximitat a la urbanització de Son 
Toni i al seu ús recurrent com a ornamental, 
l'origen dels dos individus trobats podria 
ser un cas d'espècie fuita de cultiu. 


Limonium algarvense Erben 

S'Estany Gran, Alcúdia, EE0908, 0 m, 
viu entre mig de les restes de vegetació de 
salobrar que queden a la vorera de l'estany, 
20-IX-2018. C. Cardona. 

Tàxon citat exclusivament a 
s'Albufereta (Llorens, 2005; Sáez et al., 
2017). Aquesta cita representa la primera 
per s'Albufera. 


Limonium biflorum (Pignatti) Pignatti 

Albufereta, Alcúdia, EE0912, 2 m, la 
trobem a l'entrada de la Reserva Natural de 
s'Albufereta, aquesta població fluctua molt 
al llarg dels anys, segons la gestió que es fa 
a la vorera de la carretera, 08-IX-2012. C. 
Cardona; S'Estany Gran, Alcúdia, EE0908, 
O m, viu entre mig de les restes vegetació 
de salobrar que queden a la vorera de 
l'estany, 20-IX-2018. C. Cardona; Albufera 
de Mallorca, Muro, EE0905, 1 m, viu a un 
solar d'una urbanització abandonada amb 
vegetació típica de salobrar, 07-11-2018. C. 
Cardona. 

Espècie pròpia dels roquissars litorals 
de Mallorca i Menorca, on es coneixen 
bastantes poblacions (Gil et al., 1999; Sáez 
i Fraga, 2002; Sáez et al., 2003), però fins 
ara no s'havia trobada mai a les zones de 
s'Albufera i s'Albufereta. D'aquesta forma 
es dóna continuitat a les poblacions 
d'aquesta espècie dins la badia d'Alcúdia 
fins la de Pollença. 


*Ononis reclinata L. subsp. mollis (Savi) 
Bég. 

Es Caló, Formentera, CC7181, 20 m, 
pastures terofítiques a les clarianes del 
pinar prop de la zona més litoral, 25-IV- 


2010. L. Gil i Ll. Llorens (L. Gil, herb. 
pers.). 

Tàxon citat de Mallorca, Menorca i 
Eivissa (Sáez i Fraga, 1999; Fraga 1 García, 
2004; Alomar, 2005). Hem observat, per 
primera vegada a Formentera, una petita 
població en una pastura de Es Caló, a una 
zona arenosa que, en ocasions deu ser 
cultivada i/o pasturada, al límit entre el 
pinar i les formacions més pròpies del 
litoral. 


Onopordum macracanthum Schousb. 

Palma Nova, Calvià, DD6076, 30 m, 
pastura perenne nitròfila, 02-VI-2014. L. 
Gil. 

Espècie citada del cor de la Serra de 
Tramuntana (Altaba et al., 1995; Sáez i 
Vicens, 1997), i del sud de l'illa (Llorens, 
1979, Gil et al., 2003). És la primera cita al 
sud-oest de l'illa. Es tracta d'una població 
amb vàries desenes d'indidividus en una 
zona lleugerament nitròfila, acompanyada 
per altres cards característics d'aquests 
hàbitats com Carlina corymbosa L. o 
Scolymus hispanicus L. 


**Oxalis boviei G. Don 

Sa Coma Freda, Andratx, DD5082, 190 
m, cuneta de la carretera, 21-IX-2018. L. 
Gil (L. Gil, fotografia), Sant Jordi, Palma, 
DD8178, 20m, 3 individus sortint d'una 
paret a la vorera del camí de Son 
Binissalom, 02-X-2018. A. Ribas (A. 
Ribas, herb. pers.). 

Espècie ornamental d'origen capense. 
L'hem trobada a dues localitats en un 
interval de temps curt. A Sant Jordi, el 
nombre d'exemplars és petit, però a la vora 
del camí de sa Coma Freda (Andratx), la 
superfície que cobreix i el nombre 
d'individus és major, si bé, de moment, 
sembla que no  s'escampa massa. 
Probablement aquestes plantes procedeixen 
de restes vegetals, o restes de terra amb bul- 


M. Cerrato et al., Notes florístiques per a la flora de les Illes Balears (XVIII) — 163 


Fig. 5. Població d'Oxalis bowiei G. Don a Sa 
Coma Freda. 


bets, usades en cultius ornamentals i 
abandonats a aquestes àrees. Desconeixem 
el seu potencial invasor fora d'aquests 
indrets ruderals, però certament a un dels 
llocs on l'hem trobada presentava una 
elevada densitat d'individus. 


Oxalis ferae L. Llorens, L. Gil & C. 
Cardona 

Torrent des Ratjolí i Torrent des 
Comellar d'en Corso, Andratx, DD4885, 
50-80 m; escletxes entre el llit del torrent i 
la base de les penyes. L. Gil, M.D. Cerrato i 
A. Ribas (L. Gil, fotografia). 

Espècie endèmica que a Pilla de 
Mallorca es coneix de Cala Tuent i del 
Rafal d'Ariant (Llorens et al., 2005). 
L’hem localitzada a Andratx, als torrents de 
Es Ratjolí i de Es Comellar d'en Corso. A 
aquest darrer torrent hi ha 3 petites sub- 
poblacions, mentre que al primer només 
s'han vist dos redols amb molts pocs exem- 








7 O n r 
a IS Li ¡E " 
Fig. 6. Població d'Oxalis ferae L. Llorens, L. 
Gil & C. Cardona al torrent des Ratjolí. 





plars. En ambdós casos, ocupa el seu 
hàbitat típic d'Anomodonto-Polypodietea 
formant part del Sibthorpio-Arenarietum 
balearici, però amb una fàcies una mica 
més humida de l'habitual, acompanyada per 
espècies com Erodium reichardii (Murray) 
DC., Solenopsis balearica (E. Wimm.) 
Aldasoro, Castrov., Sales & Hedge, i en el 
Comellar d'en Corso a més per Soleirolia 
soleirolii (Req.) Dandy. S'amplia l'àrea de 
distribució de l'espècie cap a la zona sud de 
la Serra de Tramuntana. 

L'estatus taxonòmic d'aquesta espècie 
és controvers. Llorens et al. (2005) la 
descriuen com a espècie, en base a material 
de les poblacions de Mallorca, remarcant 
les diferències amb les espècies properes. 
Sánchez Pedraja (2015) la indica com a 
sinònim d'O. filiformis Runth, en base al 
material recollit per P. Fraga a Menorca, 
però sense revisar el material de Mallorca. 
Pensam que és una espècie que requereix 
estudis taxonòmics més profunds. 


Patellifolia patellaris (Moq.) A.J. Scott, 
Ford-Lloyd & J.T. Williams 

Costa d'en Blanes, Calvià, DD6276, 7 
m, vora de carrer, entre els pins del solar, 
22-11-2012. L. Gil (L. Gil, herb. pers.). 

Pla et al. (1992) indiquen la seva 
presència a Mallorca, però sense localitats 
concretes. Igualment ocorre a l'herbari 
virtual de la Mediterrània Occidental 
(http://herbarivirtual.uib.es/), peró al 

bioatles no apareix cap citació. N'hem 
trobat uns quants exemplars al litoral de 
costa d'en Blanes, on viu juntament amb 
altres espècies d'origen al:lócton. A la 
mateixa quadrícula podem trobar Aeonium 
arboreum (L.) Webb, Agave americana L., 
Aloe maculata All., Aptenia cordifolia (L. 
fil.) Schwantes, Cortaderia selloana 
(Schult. & Schult. f.) Asch. & Graebn., 
Kalanchoe sp., Lantana camara L., 
Myoporum laetum G. Forst. o Opuntia 
maxima Mill. 


Petrorhagia nanteuillii (Schult. & Schult. 
f.) Asch. & Graebn. 

Torrent des Quer, Andratx, DD5188, 
137 m, pastures a una antiga sitja 
abandonada al torrent, 2-VI-2018. L. Gil; 
Betllem, camí de pujada a l'ermita, Artà, 
ED2699 i ED2799, 35-85 m, pastures a la 
vora del camí, 3-V-2018. L. Gil, Son Bosc, 
Muro, EE1103, 1 m, es troba a les pastures 
de les voreres del camí de Ses Salinetes, 
07-VI-2013. C. Cardona. 

Tàxon amb un escàs nombre de 
citacions a Mallorca (Alomar, 2005), 
probablement per la seva aparença i per la 
seva curta durada. Aportem dades de la 
seva presència tant al nord com al SW de 
l'illa de Mallorca. 


Petroselinum crispum (Mill.) Fuss 

Puig des Milà, Felanitx, ED1667, 450 
m, clivells de penyals i zones pedregoses 
amb un substrat nitrogenat, 07-VIII-2015. J. 
Vidal i L. Gil, Puig de Sa Mola, Felanitx, 
ED1269, 140 m, clivells i peus de penyals 
amb un substrat nitrogenat, 25-11-2018. J. 
Vidal. 

Espècie d'origen incert, cultivada i 
naturalitzada a quasi tota la Península i les 
Illes Balears (Aedo, 2003). A vegades 
colonitza àrees rupícoles, corresponents a 
hàbitats de Parietarietea judaicae. A 
Mallorca ha estat citada del Puig de Cura 


(Bonafè, 1979; Gil, 2004) on es troba a les 
quadrícules DD9375 i DD9475 (Ribas, 
2017) i és bastant abundant. N'hem 
localitzat una vintena d'exemplars al Puig 
des Milà i una cinquantena al puig de Sa 
Mola, que viuen als hàbitats descrits. 
Aquesta citació representa la primera per a 
les comarques de Llevant. 


Phalaris coerulescens Desf. 

Ma-3510, Sineu, ED0389, 100-115 m, 
síquies a la vora de la carretera i també a la 
vora dels conreus, 07-VII-2016. L. Gil. 

Espècie típica de llocs humits i 
lleugerament inundables que a Mallorca 
s'ha citat de Mondragó (Alomar, 2005), 
Fonts Ufanes (Cardona i Gil, 2015), Serra 
de Tramuntana (Altaba et al., 1995) i 
Albufera (Bonafè, 1977). Ampliem la seva 
distribució cap al centre de l'illa. 


Phillyrea latifolia L. subsp. latifolia 

Serra de na Burguesa, Calvià, DD6480, 
330 m, màquia d'ullastre, 12-V-2014. L. 
Gil. 

Tàxon que a la Serra de Tramuntana és 
prou abundant al centre i nord. Ocupa, 
especialment, alzinars i boixedes. Fora de la 
Serra ocupa torrenteres amb una important 
potència de sòl argilós, d'on ha estat citat 
anteriorment tant a Mallorca (Gil et al., 
1996) com a Menorca (Gil et al., 1999). En 
aquest cas, la citació correspon a la zona 
més meridional de la Serra de Tramuntana, 
on n'hem trobat un únic exemplar a la serra 
de na Burguesa, prop del límit entre els 
termes municipals de Palma i Calvià. 


Piptatherum miliaceum (L.) Coss. subsp. 
thomasii (Duby) Freitag 

Ma-10, Andratx, 330-350 m, DD4984 1 
DD4985, pastures humides a la vora de la 
carretera, IX-2018. L. Gil; Sa Coma 
Calenta, Andratx, 175-200 m, DD5183, 
pastures humides a la vora de la carretera, 

IX-2018. L. Gil, Ma-1031, Andratx, 210- 
220 m, DD5282, pastures humides a la vora 
de la carretera, IX-2018. L. Gil, Esporles, 
DD6190, DD6288, DD6291, DD6292, 
DD6389, DD6390, DD6391, pastures 
humides i vores de síquies i torrenteres, 
2017. L. Gil, Vall de Son Vila, L'Arboçar i 
Camí vell d'Alcúdia, Pollença, 40-70 m, 
EE0208, EE0209, EE0210, —EE0310, 
eminentment a voreres de camí propers a 
zones forestals o amb abundant vegetació, 
juntament amb Piptatherum miliaceum (L.) 
Coss. subsp. miliaceum, 09-V1-2016. M. D. 
Cerrato (M.D. Cerrato, herb. pers.). 

Espècie relativament comuna que 
presenta escasses dades sobre la seva 
distribució a Mallorca. Existeixen algunes 
citacions a la serra de Tramuntana (Bonafè, 
1977, Cardona i Gil, 2015). També s'han 
citat localitats fora de la Serra (Rivas- 
Martínez et al., 1992, Alomar, 2005, Gil et 
al., 2018). Les presents citacions suposen 
una ampliació de la distribució coneguda 
d'aquesta espècie cap al sud de la Serra de 
Tramuntana i el nord de l'illa de Mallorca. 


Polygonum romanum Jacq. subsp. 
balearicum Raffaelli & L. Villar 
Torrent de Son Cifre i voltants, 


Felanitx, ED1471 i ED1472, 100 m, torrent 
i àrees de cultiu veïnes temporalment 
inundables, VIII-2014, 14-IX-2018. Gil, L. 
i J. Vidal (J. Vidal, herb. pers.). 

Espècie endèmica distribuida a 
Mallorca i Menorca (Fraga, 1998; Fraga ef 
al., 2010). A Mallorca, es troba lligada a 
indrets temporalment embassats, 
especialment del nord i del centre de l'illa 
(Orell et al., 1990, Gil et al., 2003, 2018, 
Cardona, 2011). Ampliem la seva àrea de 
distribució cap al llevant de l'illa. S'han 
observat alguns individus al llarg del torrent 
i a camps de cultiu veins. Aquest tàxon és 
categoritzat com a gairebé amenaçat (NT) 
(Sáez et al., 2017), possiblement per la falta 


d'informació sobre la seva distribució i els 
possibles efectes de les accions antròpiques, 
per exemple, aplicació d'herbicides, que 
poden afectar a la distribució i a la densitat 
poblacional. 


Ranunculus ophioglossifolius Vill. 

Camí vell de Porreres, Montuiri, 
DD9976, 155 m, síquia a la vora de la 
carretera, 10-V-2011. L. Gil (L. Gil, 
herb.pers.). 

Espècie que només ha estat citada de la 
Serra de Tramuntana (Bonafè, 1978, Altaba 
et al., 1995, Cardona i Gil, 2015). La 
present població representa la primera 
citació per la comarca del Pla i, per tant, la 
primera fora de la Serra de Tramuntana. 
Aquesta espècie sembla trobar-se en 
retrocés per mor de la pèrdua d'hàbitat, ja 
que moltes fonts són entubades i moltes 
síquies i llocs inundables són coberts o 
eliminats. En el cas de la població de 
Montuiri corre un perill seriós per la seva 
situació a la vora de la carretera. 


Rubia balearica (Willk.) Porta 
balearica 

Puig des Milà, Felanitx, ED1667, 450 
m, àrea rocosa i pedregosa amb vegetació 
arbustiva al peu dels penyals de la cara nord 
i est del puig, 22-VII-2018. J. Vidal (J. 
Vidal herb. pers.). 

Endemisme distribuit a les illes de 
Mallorca, Eivissa, Cabrera i sa Dragonera 
(Sáez et al., 2017). A Mallorca, com altres 
endemismes, és una espècie distribuida, i 
àmpliament citada, a la Serra de 
Tramuntana (Bonafe, 1980; Altaba et al., 
1995, Llorens et al., 1999; Bibiloni i Soler, 
2002; Farrús et al., 2002; Forteza, 2007; 
Constantino, 2008, Gil i Cardona, 2012) ia 
les serres d'Artà (Sàez et al., 2003). L'hem 
localitzada per primera vegada a la zona 
sud de les Serres de Llevant. Concretament 
al peu dels penyals del puig des Milà. 


subsp. 


166 Boll. Soc. Hist. Nat. Balears, 61 (2018) 


Aquesta població està formada per escassos 
individus sobre substrat rocós i pedregós 
protegits per la vegetació arbustiva 
(Pistacia lentiscus L.). Aquest tàxon es 
troba categoritzat segons el grau d'amenaça 
com a poc preocupant (LC) (Sáez et al., 
2017) a causa de la seva àmplia distribució 
i de l'alta densitat d'individus a les serres. 
Tot i així, pensem que és important el 
seguiment d'algunes poblacions aillades i 
amb baixa densitat poblacional com la del 
puig des Milà, degut a la seva vulnerabilitat 
local. 


= 


y ar ? 
Fig. 7. Branca de Rubia balearica (Willk.) Porta 
subsp. balearica. 


Sphenopus divaricatus (Gouan) Rchb. 

Camp Roig, Portocolom, Felanitx, 
ED2364, 1 m, pastures anuals halòfiles 
potencialment inundables, 16-IV-2017. J. 
Vidal (J. Vidal, herb. pers.). 

Espècie de distribució mediterrània 
(Marchal et al., 2000) que es localitza a les 
illes de Mallorca i Eivissa sobre terrenys 





salobrosos. A Mallorca, Bonafè (1977) 
l'indica de Campos (on l'hem vista), 
Portopí, Alcúdia i Port de Sóller. Aportem 
informació sobre la seva presència al terme 
de Felanitx, on es localitza la població més 
oriental de l'illa de Mallorca. Aquesta es 
troba formant pastures halòfiles anuals 
sobre una àrea d'uns 500 m° al Camp Roig 
que sembla oscil-lar anualment a causa del 
factor climàtic i de tècniques agrícoles 
(llaurar i sembrar) les quals poden ser claus 
pel manteniment de la població a aquesta 
localitat. 


Tetragonia tetragonoides (Pall.) Runtze 
Platja de Portals Vells, Calvià, DD5869, 
2 m, dunes nitròfiles sota pins, 19-IV-2015. 
L. Gil. 
Com la majoria de les aizoàcies presents 
a la flora de Balears, aquesta espècie és 
d'origen al-lòcton (originària de Nova 


Zelanda). S'escampa de forma 
subespontània a partir del cultiu 
ornamental. A Mallorca se'n coneixen 


poques cites, bàsicament de Canyamel i de 
Biniamar (Bonafè, 1978) Aportem una 
nova població al sud de l'illa. 


Teucrium asiaticum L. 

Torrent de Sant Miquel, Sa Pobla, 
EE0003, 20 m, només hem trobat una 
planta que viu damunt les graves del 
torrent, 21-VI-2015. C. Cardona. 

Espécie endémica que, fora de la Serra 
de Tramuntana on és molt abundant, s'ha 
indicada només del litoral de Felanitx (Gil 
et al., 1996), Parc Natural de Llevant (Sáez 
et al., 2003) i Calicant (Sáez et al., 2011). 
Ampliem la seva área de distribució cap als 
contraforts de la Serra de Tramuntana en 
contacte amb la plana de Sa Pobla, 
dispersant-se pels torrents que davallen de 
la Serra. 

Tragopogon porrifolius L. subsp. australis 
(Jord.) Nyman 

Vall de Son Vila, Pollença, 70 m, 
EE0208, un individu a la vorera de la 
carrereta Ma-2200, 06-V-2017, M. D. 
Cerrato (M.D. Cerrato, herb. pers.), 
localitats vàries, Sa Pobla, 20-40 m, 
DD9998, ED0099, EE0102, EE0103, vores 
de carretera i pastures a indrets incultes, V- 
2015. C. Cardona i L. Gil, accessos a 
Biniali, Sencelles, 100-135 m, DD8788, 
DD8789, DD8790, DD8886, DD8887, 
vores de carretera. L. Gil. 

A Mallorca s'ha indicat una presència 
limitada per aquesta espècie. La seva 
distribució comprèn diversos punts de la 
part occidental de Mallorca amb citacions a 
Llucmajor, en alguns punt del Pla, Palma i 
Calvià (Gil et al., 2003), així com alguns 
punts de la Serra de Tramuntana (Castro, 
2011). Aportem dades sobre la seva 
presència per la zona de Sa Pobla i de Es 
Raiguer, ampliant la seva distribució cap al 
centre i nord de l'illa. 


Vicia dasycarpa Ten. 

Vall de Son Vila, Sa Pobla, EE0207, 66 
m, un individu enfilat dins un arbust 
d'aladern de fulla estreta (Phillyrea 
angustifolia L.) vora un tancat per a 
pastura, 10-V-2017. M.D. Cerrato (M.D. 
Cerrato, herb. pers.). 

Espècie citada a diversos indrets de 
Menorca (Fraga et al., 2001), i amb una 
única cita coneguda a l'illa de Mallorca, a 
partir de material d'herbari de Son Servera 
(herbari Palau Ferrer), confirmada per Saéz 
et al. (2015). Aquesta cita suposa la segona 
per a l'illa de Mallorca, així com la 
confirmació de la seva presència actual a 
Mallorca, i una ampliació considerable de 
la seva àrea de distribució respecte a l'única 
localitat coneguda fins ara. 

